tomron87/hebrew-wikipedia-sentences-corpus huggingface dataset:
בעצתו של משה שרת היישובים הסכימו, כאשר חלק מהסכום הובטח על ידי יישובים אחרים באזור שנהנו גם הם מסלילת הכביש.
במהלך תכנון הכביש דרשו אנשי גבת שהכביש יעבור מדרום לקיבוץ שלהם.
אולם מטעמי עלות בקשתם נדחתה.
העבודה נמסרה לידי סולל בונה וסלילת הכביש החלה בספטמבר 1936. בסלילת הכביש השתתפו המתיישבים ביישובי הסביבה אשר לצורך כך רכשו משאית, שלימים נודעה הודות לשיר הילדים האוטו שלנו גדול וירוק שנכתב עליה.
בנובמבר 1936 הופסקה העבודה בגלל הגשמים, והיא חודשה במרץ 1937 והכביש הושלם ביולי 1937. הכביש נסלל ברוחב של 5.5 מטר ובאורך של 11.6 קילומטר.
במרץ 1938 נעשו תיקונים בכביש ליד קיבוץ שריד.
ביוני 1941 פורסם שהממשלה מתכוונת לפטר את המפקחים על הכביש ולהוריד את סיווגו לכביש מקומי.
על-פי תוכנית משרד התחבורה לעדכון המספור של רבים מכבישי ישראל, צפוי כביש 73 לעבור שינוי במספור: למספר 731
כביש 75 הוא כביש רוחב ארצי בצפונה של ישראל, העובר לאורך מורדותיו הצפון מזרחיים של הכרמל ודרך עמק יזרעאל.
הכביש מוביל ממחלף קישון עם נתיבי המפרץ והכניסה המזרחית לחיפה ועד צומת המוסכים בתחומי העיר נצרת.
אורכו של הכביש הוא 41 ק"מ.
בשנים 2011–2014, שודרג הכביש בקטע שבין מחלף ישי לצומת נהלל.
במסגרת השדרוג, הורחב הכביש בנתיב נוסף לכל כיוון, בנוסף לביצוע סדרת שיפורים בטיחותיים, שיפור צמתים, בניית מפרדה קשיחה בין המסלולים והקמת תאורה לאורכו של הקטע.
עד לנובמבר 2018, קטע הכביש בין מחלף יגור לצומת העמקים, שאורכו 4 ק"מ, היה קטע משותף לכביש 75 וכביש 70. עם פתיחת מחלף שער העמקים והגעתו של כביש 6 למקום, הוסר הסימון של כביש 70 בקטע זה.
הכביש מחיפה לנצרת, באורך של 35 קילומטר, נסלל בימי מלחמת העולם הראשונה באחריותו של מוחמד רושדי.
קטע הכביש מחיפה לרמת ישי (שאז נקראה ג'דה) נסלל על ידי גדוד שומריה וגדוד העבודה בשנים 1920–1921 וסלילתו הושלמה בתחילת 1922. עד לסלילת קטע הכביש בין הצ'ק פוסט למחלף יגור, עבר קטע כביש זה במסלול של כביש 752.
בתחילת שנות ה-70 עברו בכביש מדי יום כ-7,000 כלי רכב, והוא נשא עליו את עיקר התנועה בין חיפה וטבריה.
בצומת יגור נבנה מחלף גדול בהשקעה כוללת של כרבע מיליארד ש"ח.
חברת נתיבי ישראל - החברה הלאומית לתשתיות תחבורה החלה בביצוע העבודות בשנת 2011 והן הסתיימו ב-6 במרץ 2013 (מוקדם מן הצפוי).
בנוסף לכביש, בתוכנית הבנייה גם מספר גשרים עבור מעבר רכבת העמק במחלף.
כביש 79 הוא כביש רוחב בצפון ישראל, החוצה את עמק זבולון ואת הגליל התחתון המערבי.
הכביש מוביל מצומת אפק בקריית ביאליק ועד לצומת משהד שמצפון לנצרת, ואורכו 27 קילומטר.
הכביש נסלל על תוואי דרך עתיק שהוביל בין נצרת לעכו.
בין שפרעם לעכו הדרך העתיקה ביצעה עיקוף קל מצדה המערבי של ביצת עין אפק בשל הקושי לחצות דרכה.
הכביש, שנקרא כביש נצרת-שפרעם, נסלל עוד בימי המנדט הבריטי.
בשנות ה-50 תחזוקתו הייתה ירודה ביותר.
בשנת 1971 נתקבל מלווה מהבנק העולמי לצורך שדרוג הכביש, שעד אז הוביל כ-1000 כלי רכב ביממה, נועד לאפשר מעבר של כ-7000 כלי רכב ביממה על הכביש, ובכך להקל את עומס התנועה על כביש 75 שנשא עליו את עיקר התנועה בין חיפה וטבריה.
העבודות החלו במחצית הראשונה של 1972 והכביש נחנך בתחילת 1975.
בסוף העשור הראשון של המאה ה-21 החלה החברה הלאומית לדרכים לשדרג את כביש 79 באמצעות הרחבתו לכביש דו-מסלולי ודו-נתיבי, כולל הקמת מסלול לרכבת קלה עתידית במרכזו.
העבודות, בהשקעה של כ-400 מיליון שקל, כללו ביטול צמתים מרומזרים והקמת ארבעה מחלפים קטנים, וסדרת מעברים חקלאיים.
ביולי 2011 נחנך מחלף המוביל, שהיה אחד מהצמתים העמוסים בצפון ישראל, מחלף זה מפריד מפלסית את כביש 79 מכביש 77. באותו חודש נפתח גם מחלף סומך.
במסגרת הקמת כביש עוקף קריות נבנה גשר המעביר את תנועת כביש 79 מעליו.
הגשר נפתח לתנועה במחצית 2012. בתקופה זו הוחל גם בעבודות להרחבת קטע הכביש שבין קריית ביאליק ומחלף גלעם לכביש בן 2 מסלולים לכל כיוון עם הפרדה בין שני כיווני הנסיעה.
במסגרת העבודות בוטל בחורף 2013 מחלף גלעם, והוחלף בצומת מרומזר, לצורך בנייתו מחדש.
בסך הכל, במהלך סוף העשור הראשון של המאה ה-21 ובעשור השני של מאה זו, הוקמו 13 מחלפים חדשים לאורך הכביש, וכן שודרג הכביש באופן משמעותי.
כביש 77 או כביש יצחק שמיר הוא כביש רוחב בצפון ישראל, החוצה את הגליל התחתון באזור בקעת בית נטופה.
הכביש מוביל ממחלף תל קשיש שבעמק יזרעאל ועד לטבריה, ואורכו 48 קילומטרים.
לאורך 6 הקילומטרים המערביים של הכביש, כביש 77 הוא כביש מהיר.
ב-2019 נקרא הכביש על שם ראש ממשלת ישראל יצחק שמיר.
הקטע המזרחי של הכביש, מכפר כנא דרך צומת גולני לטבריה הוא כביש ישן עוד מימי המנדט הבריטי.
קטע זה היה התוואי הראשי שחיבר את הגליל המזרחי וטבריה לשאר הארץ, דרך נצרת.
תוכנית לקטע האמצעי של הכביש, מצומת המוביל (כיום מחלף) לצומת גולני (כיום מחלף), הייתה קיימת כבר בתחילת שנות ה-70, אולם בשנת 1973 טרם החלה סלילתו מסיבות תקציביות.
קטע זה של הכביש נסלל בהמשך ונפתח לתנועה במרץ 1980.
הקטע ממחלף המוביל לרמת ישי נסלל בשנים 1983–1984 ונפתח בשנת 1985.
ביולי 2009 החלו עבודות לשיפור והרחבת הכביש לארבעה נתיבים, ובינואר 2011 הפך הכביש (בקטע מצומת ישי למחלף המוביל, שהפך ביולי 2011 למחלף), לאחד מראשוני הכבישים שהמהירות המותרת בו עומדת על 100 קילומטר לשעה, אף על פי שאינו כביש מהיר.
בשנת 2012 התרחשה בכביש תאונת דרכים קטלנית שבה נספו שמונה אנשים.
בשנת 2010 אישרה ממשלת ישראל את תוכנית נתיבי ישראל שמטרתה חיבור תחבורתי מהיר של הפריפריה הצפונית והדרומית במדינת ישראל למרכז הארץ על ידי רצף של כבישים מודרניים ומסילות רכבת.
המחלפים החדשים שתוכננו לקום בקטע זה הם המחלפים ישי, המוביל, הושעיה, ציפורית, בית רימון, טורעאן וגולני.
למחלפים אלו יצטרף מחלף זרזיר שכבר נפתח קודם לכן.
כמו כן, תוכנן ביטול הפניות שמאלה בצומת הלוחם הבדואי ובצומת הכניסה המזרחית לטורעאן ולמחנה שמשון.
ביולי 2011 הסתיימו העבודות להקמת מחלף המוביל (שהחלו באוקטובר 2009).
פתיחתו של המחלף יצרה הפרדה מפלסית בין כביש 77 לכביש 79 המאפשרת נסיעה רציפה בכביש 77 ללא רמזורים.
צומת המוביל היה אחד הצמתים העמוסים והקטלנים בצפון ישראל, טרם הפיכתו למחלף.
בנוסף, בשנת 2011 החלו העבודות בצומת גולני להפיכתו למחלף.
מחלף גולני נחנך באוגוסט 2013 עם השלמת העבודות.
בתחילה, החלופה שאושרה בתמ"א 3 (תוכנית המתאר הארצית לדרכים) לסלילת קטע כביש 77 החדש בין מחלף תל קשיש למחלף ישי הייתה בתוואי נחל בית לחם העובר בסמוך לבתי רמת ישי.
בעקבות התנגדות מצד תושבי רמת ישי בחנה חברת נתיבי ישראל חלופות שונות למעבר הקטע הדרום-מערבי של כביש 77 בנחל בית לחם.
בספטמבר 2012 פרסמה החברה תוכנית חלופית עבור הקטע הדרומי שיהיה צמוד לתוואי של כביש 75 וכביש 722, ובאזור שבין שדה יעקב וסביבת צומת השומרים הוא תוכנן להיות משוקע בכ-5–10 מטרים לתוך האדמה כדי לצמצם את ההפרעה לנוף.
בחודש מרץ 2014 אישר משרד הפנים, באמצעות הוועדה לתשתיות לאומיות, את החלופה שהומלצה על ידי חברת נתיבי ישראל.
בכך אושרו למעשה כל תוכניות הכבישים לחיבור כביש 77 לכביש 6.
במהלך שנת 2016, לאחר השלמתן של העבודות על שדרוג קטעי כביש 65 וכביש 85 כהמשך הזרוע המזרחית של כביש 6, החלו העבודות למיחלוף קטע כביש 77 בין מחלף המוביל למחלף גולני.
במאי 2018 נפתחו מחלף הושעיה ומחלף טורעאן ובוטלו הצמתים שהיו במקומות אלו קודם לכן.
באוגוסט באותה שנה בוטל צומת מחנה שמשון עם חפירת מעבר תת-קרקעי להולכי רגל וחסימת הצומת, וכעת מתאפשרת הכניסה למחנה שמשון מכיוון מערב בלבד והכניסה למזרח טורעאן מתאפשרת מכיוון מזרח בלבד.
בספטמבר בשנה זו נפתח השלב הראשון של מחלף ציפורית, כאשר הגישה לרומת אל-הייב עדיין התבצעה באמצעות צומת מרומזר.
לאחר כחודש נפתח לתנועה מחלף בית רימון.
בדצמבר 2018 בוטלו הפניות השמאליות בצומת הכניסה לרומת אל-הייב, ובמקום נשאר מעבר חצייה מרומזר .
במהלך אותה שנה בוטלו הפניות שמאלה לאנדרטת הלוחם הבדואי ולמאגר אשכול של חברת מקורות.
בכביש זה היו עומסי תנועה כבדים בשעות העומס שבכמעט כל ימות השנה.
עם פתיחתו של הקטע החדש של כביש 77, נוצר חיבור מהיר בין צפון מזרח הארץ לכביש 6. בקטע כביש חדש זה, כביש 77 הוכרז ככביש מהיר על ידי תמרורי "דרך מהירה" שהוצבו בכניסות אליו, והמהירות המרבית המותרת בו היא 100 קמ"ש.
עם השלמת העבודות בקטע נוצרה הפרדה מוחלטת בין התנועה הארצית, המתבצעת באמצעות כביש 77 המהיר, לבין התנועה האזורית והגישה ליישובי האזור, המתבצעות באמצעות כביש 722 האזורי.
בשנת 2019 בוטל הרמזור שנותר בצומת הכניסה לרומת אל-הייב, עם פתיחת מעבר תת-קרקעי להולכי רגל במקום.
בעקבות ביטול הרמזור, נפתחה אפשרות למסלול מצומת שוקת ומצומת גורל הנמצאות בנגב בסביבת באר שבע, עד לצומת עמיעד שבגליל העליון, ללא רמזורים.
כמו כן, בשנת 2019 הועלתה מהירות הנסיעה המרבית המותרת בין מחלף ציפורית למחלף גולני ל-100 קמ"ש.
בשנת 2020, לאחר שרובד וסומן מחדש קטע הכביש בין מחלף המוביל למחלף הושעיה, הועלתה מהירות הנסיעה המרבית המותרת בין מחלף המוביל למחלף ציפורית ל-100 קמ"ש, ובכך, לאורך 33 הקילומטרים המערביים של כביש 77, בין מחלף תל קשיש למחלף גולני, מתאפשרת נסיעה רציפה במהירות נסיעה של 100 קמ"ש.
ביוזמה משותפת של הקבלן המבצע שיכון ובינוי, ועדי גמליאל מנהל אחריות תאגידית בחברת נתיבי ישראל, קטע זה של כביש 77 קיבל את ההכרה ככביש "הירוק" הראשון בישראל על ידי ארגון GREEN ROADS INTERNATIONAL.
בשנת 2020 מתבצעות עבודות לחיבור ישיר בין מעגל התנועה הצפוני של מחלף ציפורית לבין כביש הגישה הקיים לרומת אל-הייב, ועם השלמת עבודות אלו יסתיים רשמית הפרויקט לשדרוגו של כביש 77.
על-פי תוכנית משרד התחבורה שעליה לעדכון המספור של רבים מכבישי ישראל – כביש 77 צפוי להתבטל בחלקו מקטע צומת כפר חיטים עד בית עלמין נוצר - טבריה
הכנסייה וקבר רבן שמעון בן גמליאל בכפר כנא
אתר ההנצחה של חטיבת גולני במחלף גולני
כביש 784 הוא כביש אורך אזורי בצפונה של ישראל, המשמש כעורק תחבורה ראשי לתושבי משגב ומחבר בדרך הקצרה ביותר את עמק יזרעאל עם יישובי הגליל.
הכביש מתחיל במחלף יפתחאל בדרום ומסתיים במחלף כרמיאל מערב בצפון.
מצומת יובלים עד צומת משגב הכביש חופף לכביש 805. אורך הכביש הוא 26 ק"מ.
הכביש מופיע כבר בתוכנית חומש לפיתוח הגליל משנת 1966, ככביש לחיבור נצרת-כרמיאל-מעלות-בירנית.
בתוכנית החומש הוצע להתחיל את הסלילה בקטעים, שהראשונים שבהם יהיו:
החיבור של כביש 79 לכפר מנדא ויודפת,
מתפן למעלות, קטע שבסוף 1966 כבר נפרץ והיום הוא חלק מכביש 854
קטעים אלו יועדו להתחבר עם קטעי כבישים קיימים.
קטע הכביש הראשון שנסלל, זה המחבר את כביש 7955 עם כביש 805, נסלל כדי לספק גישה ליודפת בשנים 1967-1968.
הקטע הדרומי של הכביש, מכפר מנדא לכביש 79, נפתח לתנועה ביולי 1970.
עבודות על הקטע הצפוני של הכביש, בין כרמיאל וכביש 805 החלו בשנת 1982.
קילומטריםשםמיקוםדרכים מצטלבותכביש 784 מדרום לצפון 0 מחלף יפתחאל אלון הגליל
כניסה לאלון הגליל 11 צומת מורשת משגב כניסה למורשת 13.5 צומת קורנית כביש 7933 14 צומת יודפת כביש 7955 17 צומת משגב 18 צומת יובלים משגב סמוך לכניסה ליישוב יובלים 25 מחלף מוטה גור כרמיאל שד' נשיאי ישראל, כרמיאל 26 מחלף כרמיאל מערב כרמיאל
כביש 9 (המוכר גם ככביש שמעון פרס) הוא כביש רוחב מהיר בצפון השרון (ממערב למזרח) המקשר בין כביש 4 וכביש 6. הוא עובר דרך חדרה, אליכין ובאקה אל-גרבייה.
מהירות הנסיעה המרבית המותרת בכביש היא 110 קילומטר לשעה.
הכביש, שהקמתו החלה בשנת 2010, נפתח ברובו לתנועה ב-23 ביולי 2014, והוא משמש ככביש רוחב ארצי דו-מסלולי בן ארבעה נתיבים, שניים לכל כיוון.
קטע הכביש המרכזי באורך של 9 קילומטרים בין צומת יער חדרה עם כביש 4 לצומת חביבה עם כביש 581 הוא כביש מהיר והמהירות המותרת בו היא 110 קמ"ש.
קטע קצר בן 1.2 ק"מ בין צומת חביבה למחלף באקה-ג'ת עם כביש 6 אינו כביש מהיר, והוא מרומזר.
בסך הכל נמתח הכביש לאורך 10.2 קילומטרים.
קיימת אופציה להמשכו של הכביש מערבה מצומת יער חדרה עד כביש 2, ואורכו של קטע זה הוא כ-2 ק"מ.
אגודת אדם טבע ודין עתרה לבג"ץ נגד החלטת הות"ל (ועדה לתשתיות לאומיות) לסלול את הכביש ודרשה להעביר את הדיון בכביש למוסדות התכנון הרגילים.
לטענת אדם טבע ודין, הכביש עובר בגן לאומי נחל אלכסנדר, בפארק השרון ודרך שטחים בעלי ערך נופי וסביבתי חשוב, ולכן יפגע בטבע ובנוף.
מרבית האזור בו יעבור הכביש הוא בעל רגישות הידרולוגית גבוהה מאוד, שכן הוא מצוי מעל ובסמוך לבארות מי שתייה של אקוויפר החוף, הסובלות מזיהום גבוה.
לטענתה, סלילת הכביש רק תגביר את הזיהום.
טענה נוספת הייתה, שהכביש מתוכנן במרחק של עשרה ק"מ בלבד מכביש הרוחב 57 שמדרום, ובמרחק של פחות מ-10 ק"מ מ הרוחב 65 שמצפון, ולכן אין בו שום צורך.
ביצוע הקטע המרכזי בין כביש 6 לבין כביש 4 אושר ב-24 באוקטובר 2010 בהחלטת בג"ץ אשר הקפיאה את התוכנית להמשך סלילת הכביש שבין כביש 2 לכביש 4, עד לאחר שייבחנו חלופות לסלילת הקטע.
ב-2 במאי 2011 פרסמה החברה הלאומית לדרכים את המכרז לסלילת כביש 9 ככביש דו-מסלולי מכביש 4 לכביש 6. עלות הסלילה הוערכה בכ-700 מיליון ש"ח, ושדרוגו של הקטע עד צומת חביבה הייתה מתוכננת למרץ 2014, אולם התעכבה עד ליולי 2014.
הכביש נבנה תחילה עם שני מסלולים לכל כיוון, אך כולל הכנה לנתיב שלישי עתידי במרכזו, כדי למנוע פגיעה בשולי הכביש בעת הבניה.
העבודות כללו את הקמת מחלף חדרה דרום, מסוג מחלף יהלום שמקשר את העיר חדרה למערך הדרכים הארצי.
בנוסף, הוקמו חמישה גשרים חדשים, שני מעברים חקלאיים עיליים ושלושה מעברים חקלאיים תת-קרקעיים.
בשנת 2016 שודרג הקטע המזרחי של הכביש בין צומת חביבה למחלף באקה ג'ת, והורחב לשני נתיבים לכל כיוון.
בצומת חביבה הוקם גשר מעל כביש 581, עליו עובר כביש 9. החיבור ביניהם מתבצע בכביש מקשר - בחיבור לכביש 9 הוצב רמזור ובחיבור לכביש 581 נבנה מעגל תנועה.
גם במחלף באקה-ג'ת הוצבו רמזורים במסלולו של כביש 9.
על-פי תוכנית משרד התחבורה לעדכון המספור של רבים מכבישי ישראל 9, צפוי כביש לעבור שינוי במספור: למספר 61
קילומטריםשםסוג מפגשמיקוםדרכים מצטלבות כביש 9 ממערב למזרח 0מחלף חרובים (בתכנון) מכמורת 2צומת יער חדרה עמק חפר 5מחלף חדרה דרום חדרה, אליכין כביש 5877דרך שמעון פרס בחדרה 11 צומת חביבה מאור 12.2 מחלף באקה-ג'ת באקה אל-גרבייהכביש גישה לבאקה אל-גרבייה ולג'ת
כביש 888 הוא כביש אורך בצפון ישראל, המקשר בין שני כבישי הרוחב כביש 87 וכביש 91 החוצים את מרכז רמת הגולן.
מתחיל בדרומו בצומת בית צידה ומסתיים בצומת בית המכס הנמצא במרכז חלקה המערבי של רמת הגולן בקירוב.
תוואי הכביש מקביל ברובו לתוואי נהר הירדן שמצפון לכנרת ועובר ממזרח לו וכן לקו שביתת הנשק בין ישראל לסוריה.
בעת העתיקה עברה דרך שיירות מבקעת הירדן, שעברה דרך העיר יוליאס (שמה ההלניסטי של בית צידה), במעלה רמת הגולן אל מה שלימים נקרא בית המכס, ומשם אל קוניטרה ודמשק.
הכביש נסלל עוד בימי השלטון הסורי ברמת הגולן.
הכביש נהרס על ידי חיל האוויר במלחמת ששת הימים, בעת שתקף חטיבה סורית ששהתה באזור הכביש.
בשנים שלאחר מכן הוא תואר כמשובש מאוד, צר וישן.
במחצית הראשונה של שנת 1973 נסלל הכביש מחדש.
בשנת 1986 תואר הכביש כ"צר ומפותל ...
מבין האתרים לידם עובר הכביש מדרום לצפון נמנים:
חלקה הצפוני של שמורת מג'רסה שמורת טבע שהיא חלק מבקעת הבטיחה
תל בית צידה - בו נמצאו שרידים של יישובים קדומים מתקופות הברונזה הקדומה (יישוב שהתקיים מסוף המאה ה-30 לפני הספירה ועד סוף המאה ה-23 לפני הספירה), מתקופת הברזל ה-1 (אשר ככל הנראה השתייך לממלכת גשור), תקופת הברזל ה-2 בה נמצאה עיר מבוצרת, התקופה ההלניסטית והתקופה הרומית.
חלקו הצפוני מזרחי של פארק הירדן
דרך הגישה לחורבת א-דיכה יישוב יהודי עתיק בגליל מתקופת בית שני ובתקופת המשנה והתלמוד, בו נמצאו גם שרידי בית כנסת עתיק מפורסם שנבנה במאה החמישית לספירה.
דרך הגישה לשמורת הטבע נחל משושים
דרך הגישה לגשר כפר הנשיא החוצה את נהר הירדן
אנדרטה לנופלים מחטיבת שריון 166 בכניסה למחנה ירדן
מפגש עם כביש 91 וצומת בית המכס בו שכן בעבר בית המכס העליון אשר שימש מרכז למוצבים הסוריים שבאזור זה עד מלחמת ששת הימים.
עד אליו הגיעו כוחות החלוץ הסוריים בימי מלחמת יום הכיפורים.
כיום המקום משמש כבית מלון פרא.
לצידו אנדרטה לזכר חללי פלוגה ד' מגדוד 13 של חטיבת גולני שנפלו באסון בית המכס העליון במלחמת ששת הימים כאשר באותו זמן היה מוקף בית המכס העליון בשדות מוקשים.
רשימת צמתים לאורך תוואי הכביש
קילומטרשםסוגמיקוםדרכים מצטלבות כביש 888 מדרום לצפון 0 צומת בית צידה בית צידה כביש 87 2 צומת ללא שם ליד חד נס כביש 8277 3 צומת כניסה לחד נס חד נס כניסה לחד נס 13 צומת בית המכס בית המכס העליון כביש 91
כביש 918 הוא כביש אורך אזורי בעמק החולה, העובר לאורך הגבול שבין העמק למדרונות רמת הגולן, ומוביל מקיבוץ גדות בדרום עד חורשת טל בצפון.
קטעו הדרומי של הכביש, מגדות עד להבות הבשן, נפרץ על ידי עובדי מע"ץ בשנת 1958. בנובמבר 1958, נחנך הכביש עד קיבוץ שמיר וכפר סולד.
העבודות התנהלו תוך כדי תקריות אש שיזמו הסורים ואשר גרמו לנפגעים בקרב העובדים.
בשל כך הוענק לכביש הכינוי "כביש מע"ץ".
עד שנת 1967 עבר הכביש לאורך קו הגבול בין ישראל וסוריה, וכונה בפי תושבי האזור "כביש הביטחון".
כדי להסתיר מעיני הסורים את תנועת כלי הרכב העוברים בכביש, ניטעו לאורכו עצי אקליפטוס משני צדדיו, ובמרוצת השנים הרימו שורשיהם את הכביש ושיבשו אותו.
הכביש חוצה בדרכו את נהר הירדן ממערב למזרח על גבי גשר הפקק, המכונה באופן רשמי "גשר ש"ן" (ראשי תיבות של "שביתת נשק").
לפני הקמת הגשר שכן במקום סכר בזלת שחסם את מי האגם במוצאו הדרומי.
בסיום ייבוש החולה פוצץ הסכר ("הפקק") וחיל ההנדסה הקים במקום גשר ביילי, המכונה גשר הפקק בשל הסכר שקדם לו.
בעשרות שנותיו הראשונות הגיע כביש 918 בצפון עד למפגש עם כביש 9779 המקשר בין קריית שמונה לשמיר.
רק בשנות ה-90 נסלל קטע הכביש בין תל אנפה לבין כביש הגישה מחורשת טל לכפר סאלד (לשעבר כביש 9892).
בכך הושלם מהלך הכביש מדרום עמק החולה לצפונו, והוא הפך למרכזי וחיוני יותר ברשת הכבישים של העמק.
בחודש דצמבר 2007 נסגר גשר הפקק לתנועה בשל ליקויי בטיחות, דבר שגרם לקטיעתו של כביש 918 לשני חלקים.
מע"ץ וצה"ל התחייבו להקים גשר חליפי במקום תוך חודשיים, אולם בפועל נבנה הגשר מחדש ונפתח לתנועה רק ביולי 2008.
כביש 918 חוצה את נהר הירדן בדרומו, ושניים ממקורות הירדן - נחל חרמון ונחל דן - בצפונו.
תוואי הכביש עובר ליד ערוצי הנחלים היורדים מהגולן לעמק החולה, בהם נחל גילבון, נחל שוח, נחל חמדל, נחל עורבים ונחל ירדינון.
לאורך המדרון נובעים מעיינות רבים, חלקם מוגדרים כשמורות טבע - שמורת אל-פג'ר (בערוץ נחל שוח), עין נוטרה, עינות דיבשה, שמורת עין גונן, שמורת עין אלה ואחו גונן, ושמורת שמיר - נחל רחום.
לאורך הכביש ניטעו כמה חורשות, בהן יער גדות, יער כפר סאלד וגבעת האם.
בקצהו הצפוני נמצא הגן הלאומי חורשת טל.
לאורכו של הכביש מספר אתרים היסטוריים, בהם שרידי המושבה משמר הירדן, ואתריהן של היאחזויות הנח"ל נוטרה ואשמורה (דרדרה), אשר הוקמו בשנות ה-50 ופורקו בשנות ה-60. תל אנפה כולל שרידי יישובים מהתקופה הכלכוליתית, תקופת הברונזה, התקופה הפרסית וההלניסטית.
בשטח שבינו לבין קיבוץ שמיר נמצאים כ-400 דולמנים.
כביש 808, המכונה גם כביש המפלים או כביש-הסרגל של הגולן, הוא כביש אורך אזורי המוביל מצומת מגשימים בדרום ועד צומת המפלים בצפון.
אורכו של הכביש הוא 18 ק"מ, והוא משמש כציר האורך העיקרי בדרום רמת הגולן.
הכביש מכונה גם "כביש-הסרגל של הגולן" בשל כך שברובו הוא ישר.
בעבר עבר קצהו הדרומי של הכביש מצפון ליישוב רמת מגשימים, אך הוא הועתק לצידו המערבי של היישוב, כדי לאפשר גישה אליו מכיוון הגולן הישראלי במקום הכניסה הקודמת שפנתה לעבר הגבול הסורי.
ק"משםמיקוםדרכים מצטלבותכביש 808 מדרום לצפון 0 צומת מגשימים רמת מגשימים כביש 98 4 צומת ללא שם נטור כניסה לנטור 8 צומת דליות נחל דליות כביש 869 10 צומת ללא שם גמלא העתיקה כניסה לגמלא העתיקה 12 יונתן כניסה ליונתן 16 אניעם כניסה לאניעם 18 צומת המפלים נחל יהודיה כביש 87
כביש 808 זכה לכינוי "ציר המפלים" בזכות המפלים הרבים של נחלי הגולן החוצים אותו.
על מפלים אלה נמנים, בין היתר, מפל בזלת בנחל בזלת שגובהו 10 מטר, מפל גמלא בנחל גמלא שהוא המפל האיתן הגבוה ביותר בארץ ישראל וגובהו 51 מטר, מפל עיט בנחל עיט, ומפל יהודיה בנחל יהודיה המרוחק ממנו מעט יותר מהאחרים.
משני צדדיו של הכביש שוכנים ארבעה מאגרי מים - מאגר בני ישראל ומאגר סמך (רוויה) ממערב לו ומאגר דליות ומאגר בזלת ממזרח לו.
מספר אתרים ארכאולוגיים שוכנים לאורך הכביש.
הידוע שבהם הוא גמלא העתיקה שחרבה במרד הגדול בסוף ימי הבית השני.
אתר ידוע נוסף וקדום בהרבה הוא גלגל רפאים, מעגל אבנים ומונומנט מגליתי, הבנוי כקומפלקס של אבני בזלת המסודרות במעגלים.
ב"ראסם חרבוש" שוכנים שרידיו של יישוב חקלאי מראשית האלף ה-4 לפנה"ס, ו"מתחם יצחקי" הוא מתחם כנעני קדום באורך של 130 מטר וברוחב של כ-50 מטר, המוקף בחומת אבני בזלת ברוחב של 10-15 מטר.
שדה הדולמנים הגדול בגולן שוכן בגבעת בזק הנישאת לגובה של 498 מטר לצד לכביש, וליד נטור נמצאת "אום אל-קנאטיר", חורבה מתקופת המשנה ומתקופת התלמוד ובה בית כנסת.
כביש 805 הוא כביש רוחב אזורי בצפונה של ישראל, המחבר בין צומת יבור וצומת דיר חנא ומאפשר מעבר נוח מרצועת החוף בצפון, לאזור הכנרת.
מצומת יובלים עד צומת משגב הכביש חופף לכביש 784. אורך הכביש הוא 23.5 ק"מ.
בספטמבר 1951 הגישו תושבי עראבה עצומה בדרישה לסלול כביש שיחבר אותם לכביש נצרת טבריה וימנע את הצורך לנסוע דרך חיפה.
הקטע מדיר חנא לעראבה זופת בסוף שנת 1955. בשנת 1960 תואר הדרך ממזרח לדיר חנא כשביל בן ארבעה קילומטרים המתחבר עם כביש 806 כקילומטר צפונית לעילבון.
בשנות ה-50 הכביש היה צר ורעוע, סבל מתחזוקה לקויה ותואר כ"כביש ממדרגה שנייה, רעוע במקומות רבים והטלטולים בו קשים".
בשנת 1965 תואר הכביש כנמצא במצב שאינו ראוי לנסיעה.
כביש 752, דרך בר-יהודה (על שם ישראל בר-יהודה), הוא כביש באורך של כ-6.5 ק"מ, המחבר את חיפה דרך העיר נשר עם מחלף יגור שבעמק זבולון.
בעבר היה תוואי הכביש חלקו המערבי של כביש 75, ושימש כקישור העיקרי בין חיפה לעמק יזרעאל, אולם זה הוסט מעט צפונה והוא מתחיל כיום במחלף קישון.
שני קצותיו של כביש 752 הם צומת הצ'ק פוסט ("מחלף הקריות") במערב, שם הוא ממשיך מערבה אל תוך העיר התחתית; וצומת יגור, סמוך לקיבוץ יגור, במזרח, שבו הוא פוגש את הכבישים 75 ו-70.
הרחבת הכביש, כדי שיוכל לשמש תנועה בהיקף גדול בציר נשר-חיפה, ארכה כשנה וחצי והושלמה בשנת 2004. קטע הדרך נמתח לאורך תוואי רכבת העמק, כשהוא חוצה את נשר בין אזור התעשייה של תל חנן לבין העיר.
בחלקו עבר הכביש בנתיב שהפך בהמשך לכביש פנימי בנשר - דרך השלום.
בעת תכנון תואי הכביש בקטע המרכזי שלו למרגלות העיר נשר, התברר כי הכביש מתוכנן להיסלל בקצה הדרומי של שטח בית הקברות המוסלמי של חיפה בנשר שהוקם בשנת 1934 על קרקע השייכת לווקף בלב שכונת הצריפים של נשר.
ביולי 2018 נכרתו כל העצים בין שני מסלולי הנסיעה לצורך הקמת המטרונית לקווי נסיעה: קו 5 וקו 5 א.
הכביש מתוחזק על ידי חברת נתיבי איילון, שגם כרתה עצים בוגרים לאורך הכביש.
כביש 721 הוא כביש אזורי בכרמל המחבר את מחלף עתלית במערב עם צומת דמון במזרח דרך פארק הכרמל.
אורכו של הכביש כ-11 ק"מ.
הכביש נסלל בשנת 1939 על ידי קבוצת התיישבות של תנועת הנוער "הבחרות הסוציאליסטית ממגדיאל" שהגיעה לח'ירבת שלאלה.
בתקופת התיישבותם במקום סללו דרכים לכוון עתלית ולכוון הגבעה שנועדה להתיישבותם (תל זערור) שהפך לקיבוץ בית אורן.
חלק ניכר מהכביש עובר בתחום פארק הכרמל ובנחל אורן, ומאופיין בנופים מרשימים.
לאורכו של הכביש נמצאים האתרים הארכאולוגים מחצבות קדומים והאתר הארכאולוגי נחל אורן וחוות משמר הכרמל של רשות הטבע והגנים.
מכביש זה מסתעפות דרכי גישה ליערות הכרמל, קיבוץ בית אורן וגבעת וולפסון.
כמו כן, עובר הכביש לצד כלא דמון.
קטע של כחצי ק"מ בכביש, בין צומת עתלית לצומת אורן, משותף עם כביש 4.
באסון הכרמל בשנת 2010, נלכד אוטובוס הסוהרים בכביש 721, בקטע שבין מחצבות קדומים לבין בית אורן.
בספטמבר 2011 החלה בניית האנדרטה לזכר הנספים באסון הכרמל סמוך לכביש.
ק"משםסוג מפגשמיקוםדרכים מצטלבותכביש 721 ממערב למזרח0מחלף עתליתעתלית כביש 2, כביש 71101.5צומת אהרנסוןכפר סיטרין כביש 4 (לכיוון דרום)2צומת אורן כביש 4 (לכיוון צפון)6.5צומת ללא שםפארק הכרמלכניסה ליערות הכרמל8.5בית אורןכניסה לבית אורן9.5פארק הכרמלכניסה לכלא דמון11.5צומת דמוןעוספיה כביש 672
כביש 767 הוא כביש רוחב אזורי בצפון ישראל, המחבר את כפר תבור לדרום הכנרת.
הכביש תוכנן בתחילת שנות ה-20 במטרה לחבר בין מושבות הגליל התחתון מכנרת ועד כפר תבור.
סלילת הכביש החלה באוקטובר 1924 בקטע שחיבר בין יבנאל לבית גן.
הסלילה בוצעה במימון עצמי של המושבות ובעזרת הלוואה שהעמידה לרשותן ההנהלה הציונית.
מחלקת העבודות הציבוריות של ממשלת המנדט (Public Works Department כתוארה אז) סייעה בהשאלת מכונת סלילה לביצוע העבודות.
עד לאוגוסט 1925 נסללו כ-3 קילומטרים.
ממשלת המנדט הקימה עבור הכביש גשר מעל לואדי מיידאן אולם הגשר נהרס בינואר 1927 בשיטפון.
במחצית הראשונה של 1926 התקיים משא ומתן למציאת מימון להמשך סלילת הכביש עד לכנרת.
חנוכת הקטע הראשון של הכביש, מכנרת ליבנאל, התקיים בחגיגיות רבה במרץ 1929. בשנת 1933 הציעו חקלאי יבנאל למושל להעסיק את נפגעי הבצורת בסלילת הכביש מיבנאל לכפר תבור אולם זה לא בוצע.
בינואר 1938 פנו איכרי הגליל לממשלת המנדט בבקשה נוספת להמשיך את הסלילה.
קטע נוסף של הכביש, בין יבנאל לשרונה, נסלל במחצית הראשונה של 1940. בתחילת 1940 הוגש למוסדות היישוב תזכיר משותף של התאחדות האיכרים והסתדרות הפועלים ובו דרישה להמשך הסלילה בקטע שבין שרונה לכפר תבור, וזאת כצורך חיוני של ההתיישבות היהודית בגליל.
קטע זה נסלל בשנת 1942. בספטמבר 1947 החלה סלילת קטע הכביש שבין כפר תבור לבין שדמות דבורה.
בימי מלחמת העצמאות חסם הלגיון הערבי את כביש העמקים ונסיעה על כביש 77 הייתה מסוכנת.
גם כביש עכו-צפת נשלט על ידי כוחות ערבים.
כפועל יוצא הפך כביש 767 לעורק תנועה חשוב שחיבר את הגליל המזרחי עם שאר חלקי מדינת ישראל.
לאחר תום מלחמת העצמאות שב הכביש לשמש בעיקר את תושבים היישובים לאורכו: כפר כמא, יבנאל, שרונה ושדמות דבורה.
הכביש נסלל מחדש בשנת 1965.
בשנים 2003-2018 התרחשו יותר מ-40 תאונות עם נפגעים על קטע הכביש שבין כפר תבור לכפר כמא, נהרגו בהן שמונה בני אדם ועשרות נפצעו.
סלילת הכביש המקורית לא כללה שוליים ברוחב תקני ולכן הוא הוכרז כ"כביש אדום".
בחורף 2014-2015 נוצרו עשרות בורות בכביש, ובפברואר 2018 נערכה במקום הפגנה של כ-200 מפגינים בדרישה לטפל במפגעים.
בחודש מרץ 2018 החלו עבודות שיפוץ נרחבות.
כביש 886 הוא כביש אזורי בצפון הארץ, הכביש מחבר בין כביש 89 לכביש הצפון ולישובים על רכס הרי אצבע הגליל.
הכביש מתחיל בצומת עין זיתים שבאזור צפת וממשיך צפונה ועובר דרך יישובי רכס נפתלי עד צומת ישע שם נפגש עם כביש הצפון, משם פונה הכביש מערבה בקטע כביש המשותף לו ולכביש הצפון עד הצומת הראשון בו חוזר הכביש צפונה וממשיך על גבי רכס ההרים עד לקיבוץ משגב עם.
את הכביש חוצים מספר נחלים בהם נחל דישון ונחל קדש.
בשנת 1947 החלה העבודה על הקטע הצפוני של הכביש המחבר את משגב עם ומנרה.
באוגוסט 1949 דווח שסלילת הכביש תגמר "בשבוע הבא", בדצמבר 1949 דווח שסלילתו נגמרה וזופתו בו שני פסים מכביש הצפון עד מנרה וביולי 1950 דווח על השלמת סלילת הכביש.
הייתה זו דרך קשה שהנסיעה בה הייתה איטית ומסוכנת, בין השאר בשל הקרבה לגבול.
דרך זו שנבנתה בשיטת סולינג, כללה שני פסי אספלט מקבילים צרים.
כביש 869, המכונה גם "מעלה גמלא", הוא כביש רוחב אזורי העולה ומתפתל אל דרום רמת הגולן.
תחילתו בכביש 90 מצומת מעלה גמלא במערב שבקרבת חוף הכנרת, וממשיך עד צומת דליות ממזרח המחבר את הכביש לכביש 808. אורכו של הכביש הוא 16 ק"מ.
תחילתו של הכביש בצומת עם כביש 90, בשפך נחל דליות המכונה המג'רסה, Iליד צומת הכניסה ליישוב מעלה גמלא נמצאת חורבת חוחה.
בו התגלו שרידי יישוב יהודי מתקופת המשנה והתלמוד ובית כנסת קדום.
לאחריו קרוב לעיקול נמצאת חורבת זיתה שגם בו התגלו שרידי יישוב יהודי מתקופת המשנה והתלמוד ובית כנסת קדום, וכן בית בד.
הכביש מתעקל ופונה חזרה מערבה בו נמצאת נקודת תצפית על בית צידה.
בהמשך הכביש עובר ליד מפל של נחל בתרא ושרידי טנק.
קרוב לחיבור הכביש לכביש 808 שוכן חניון דליות, חניון המשמש גם כחניון לילה, שבו מתחיל מסלול הטיול במורד נחל דליות.
ק"משםסוגמיקוםדרכים מצטלבות כביש 869 ממערב למזרח 0 צומת מעלה גמלא שמורת המג'רסה כביש 92, כניסה לשמורת המג'רסה 4 צומת ללא שם המושב מעלה גמלא כניסה למושב מעלה גמלא 9 המושב כנף כניסה למושב כנף 16 צומת דליות מפלי דליות כביש 808
כביש 854 הידוע ככביש מעלות-כרמיאל, הוא כביש אורך אזורי בצפונה של ישראל, המחבר בדרך הקצרה ביותר את מעלות-תרשיחא ויישובי הסביבה עם כרמיאל.
הכביש מתחיל בצומת כרמיאל, נכנס למועצה המקומית התעשייתית תפן ומסתיים בצומת תפן בעיר מעלות-תרשיחא.
אורך הכביש הוא 21 ק"מ.
ראשיתו של הכביש בדרך עפר שנסלל על ידי הקרן הקיימת החל ביולי 1965 במטרה שיהיה כביש מרכזי המחבר את מרכז הגליל בין בירנית בצפון לנצרת בדרום.
הכביש כלל 6 קילומטרים רחבים ממעלות לאזור שבו יועד לקום מגדל תפן ודרך עפר צרה משם דרומה לדיר אל אסד.
במקור היה אמור הכביש להמשיך מדיר אל אסד דרום-מערבה אל מחלף צורית שליד הר גמל.
אולם העבודות התעכבו והתחדשו בשנת 1975 עם ההחלטה להקים באזור תפן רצף של התיישבות יהודית.
בבחירת תוואי הכביש הוחלט להעביר אותו מדרום ללבון כדי לא להצריך הפקעות נרחבות של קרקעות של הדרוזים באזור.
לתוואי זה התנגדו אנשי החברה להגנת הטבע שטענו שהסלילה תפגע בנוף של מתלול צורים.
ההתנגדות לא נתקבלה והכביש עבר בתוך המתלול.
תחילתו של הכביש בבקעת בית כרם, עובר ממערב לגבעת הזקיף (בערבית שם הגבעה ג'אלמה) שם צומחת פשתנית משולשת שנחשבת צמח נדיר.
הכביש עולה צפונה ומזרחה ומגיע למישור העתק נחף.
בקרבת עין נחף הכביש פונה בחדות מערבה.
עובר ליד פארק הסלעים שהוא הוא פארק בו ניתן לצפות בתופעה גאולוגית של שכבות סלע המונחות זו על זו ויוצרות פסלים טבעיים.ליד הפארק אפשר לצפות בעיר כרמיאל.
מעל דיר אל-אסד הכביש עובר במתלול צורים עובר ליד היישוב הקהילתי לבון בצומת עם כביש 8544 הכביש עולה צפונה, עובר ממזרח ליישוב לפידות ומגיע לחוות אבירם, שנמצאת בחניון לפידות.
הכביש מתעקל מזרחה וצפונה ומגיע לגן תעשייה תפן שם נמצא המוזיאון הפתוח תפן ומשם מגיע לכפר ורדים ולמעלות תרשיחא.
קילומטריםשםמיקוםדרכים מצטלבות כביש 854 מדרום לצפון 0 צומת כרמיאל כרמיאל כביש 85 7.2 צומת ללא שםלבון כניסה ללבון 9 דרך לירכא דרך לירכא11.2ליד לפידותכניסה ללפידות14.8כסראכניסה לכסרא 17.2 תפן כניסה לתפן 19.6ליד כפר ורדים כניסה לכפר ורדים 21.4 צומת תפןמעלות-תרשיחא כביש 89
כביש 89 הוא כביש אורך מדרום לצפון במערב ארצות הברית.
הכביש מתחיל בכביש בין-מדינתי 44 (I-44) בפלגסטף שבאריזונה ומסתיים בכביש המהיר מספר 2 של אלברטה בגבול עם קנדה סמוך ליישוב באב במונטנה.
עד 1992 הייתה תחילת הכביש הרשמית בעיירה נוגלס שבגבול בין ארצות הברית למקסיקו.
הוא ממשיך צפונה ועובר בסמוך לפארק הלאומי גרנד קניון ושמורת הנאוואחו.
בסמוך לגבול עם יוטה הכביש מתפצל לשני כבישים, כביש 89 וכביש 89A.
כביש 89A, כיום נתיב חלופי לכביש 89, חוצה את נהר הקולורדו על גשר נאוואחו סמוך למעבר ליז פרי, והיה עד שנות ה-60 של המאה ה-20 הנתיב המקורי של הכביש.
הנתיב הנוכחי של הכביש נבנה בסוף שנות ה-50 של המאה ה-20 על מנת לשנע עובדים וחומרי בנייה לבניית סכר קניון גלן וחוצה את נהר הקולורדו סמוך לעיירה פייג' בגשר קניון גלן שנבנה בצמוד לבניית הסכר.
בפברואר 2013 שקע קטע כביש באורך 50 מטרים כ-40 קילומטרים דרומית לפייג' כתוצאה ממפולת, והכביש נסגר לתנועה.
נכון לסוף 2013 קטע כביש זה סגור והנהגים נאלצים לנסוע בדרכים חלופיות על מנת להגיע לפייג'.
כתחליף חלקי נסלל כביש 89T תוך 79 ימים דרך שמורת הנוואחו.
קנאב היא היישוב הראשון על הכביש ביוטה.
מכאן הכביש פונה צפונה ומוביל דרך הפארק הלאומי ציון והפארק הלאומי ברייס קניון.
בהמשך עובר הכביש את עיירת הרפאים תיסטל (Thistle) שנחרבה במפולת אדמה ב-1983. מרחק קצר משם מגיע הכביש לחזית ווסאץ' (Wasatch Front), כינוי לשרשרת הערים הגדולות של יוטה המשתרעות למרגלות רכס ווסאץ' (Wasatch Range), בהן בירת יוטה סולט לייק סיטי, שבהם מתגוררים כ-80% מאוכלוסיית המדינה.
הכביש עובר דרך אוגדן (Ogden) ובו הוא קרוי שדרות וושינגטון, ודרך לוגן (Logan) שבה הוא הרחוב הראשי שבו נמצאת גם אוניברסיטת המדינה של יוטה (Utah State University).
הדרך ממשיכה צפונה ויוצאת מיוטה בסמוך לאגם הדובים (Bear Lake).
הכביש עוקף את אגם הדובים.
בעיירה מונטפיליור (Montpelier) חוצה הכביש את כביש 30 (כביש המחבר בין פילדלפיה במזרח לפורטלנד במערב).
מרחק קצר משם חוצה הכביש את הגבול למדינת ויומינג.
בוויומינג חוצה הכביש את עמק סטאר (Star Valley) ואת הקניון הגדול של הנהר סנייק בפארק הלאומי גרנד טיטון, הוא עובר בעמק ג'קסון הול (Jackson Hole).
הכביש עובר דרך פארק ידוע פחות (John D.
Memorial Parkway) לפני שהוא נכנס לכניסה הדרומית של פארק הלאומי ילוסטון.
קטע כביש בתוך הפארק שאיננו ממוספר מחבר בין הקטע בכניסה הדרומית של כביש 89 לפארק לכניסה הצפונית מהפארק במדינת מונטנה.
כביש 89 נכנס למונטנה בכניסה הצפונית לפארק ילוסטון, סמוך לעיירה גרדינר (Gardiner).
הוא חוצה את המדינה לרוחבה בטרם הוא מתקרב לפארק הלאומי גליישר.
כביש הגישה לפארק הקרוי "דרך ההולכים אל השמש" יוצא מכביש 89 בעיירה סיינט מרי (St.
ממשיך הכביש וחוצה את הגבול לקנדה סמוך ליישוב באב (Babb).
המשך הכביש בקנדה קרוי הכביש המהיר מספר 2 של אלברטה (Alberta Highway 2).
כביש 807 הוא כביש רוחב אזורי במזרח הגליל התחתון.
הכביש מתחיל בצומת מע'אר ונגמר בצומת מגדל שליד הכנרת.
אורכו של הכביש הוא 12.2 ק"מ.
הדרך ממע'אר למגדל שימשה את עוברי הדרך עוד בימי המנדט הבריטי.
ק"משםסוגמיקוםדרכים מצטלבותכביש 807 ממערב למזרח0צומת מע'אר מע'אר כביש 8064.2צומת ללא שם כלניתכניסה לכלנית5מחלף צלמון כלנית כביש 6510.5צומת ללא שם מגדלכניסה למגדל11ואדי אל-חמאםכניסה לוואדי אל-חמאם12.2צומת מגדלמגדלא כביש 90
כביש 806 הוא כביש אורך אזורי בצפון-מזרח הגליל התחתון, המתחיל במחלף עילבון עם כביש 65 ונגמר בצומת חלפתא עם כביש 85. אורכו של הכביש הוא 13 ק"מ.
בעבר כונה גם בשם כביש עילבון-מע'אר על שם היישובים העיקריים שהיו בדרכו.
הכביש התקיים עוד בימי המנדט הבריטי ובתוכנית החלוקה יועד להיות חלק מהמדינה היהודית.
בשנות ה-50 הוא הוצג ככביש נוף יפה שאינו מוכר למטיילים.
בשנת 1965 שודרג הכביש לרוחב 7 מטר כדי להוות כביש שיסיט את חלק מהתנועה לגליל העליון המזרחי ממעבר דרך טבריה.
בשנות ה-70 תוכנן ונסלל החלק הצפוני של כביש 65, הכביש המהיר מצומת גולני למחלף נחל עמוד, שנודע כ"עוקף טבריה" וכביש 806 חדל להוות ציר משמעותי למעבר בין הגליל התחתון והגליל העליון.
בשנת 2016 נחנך מחלף עילבון המחבר את הכביש לכביש 65.
בשנת 2021 הותחלו עבודות לשיפור קטע של הכביש.
בכביש מערכי נוף רבים בהם תצפית על ים כנרת.
מבין האתרים הנמצאים בסמיכות לכביש בדרכו מדרון לצפון נמנים:
המועצה המקומית עילבון יישוב גלילי וותיק ערבי-נוצרי בעיקרו.
קבר המיוחס לתנא מתיא בן חרש
הכביש עובר באמצע העיר ובשלב מסוים עובר לעלות בשיפוע תלול מאד.
הר חזון בגובה 584 מטר (מעל פני הים)
ציון המיוחס לקברי התנאים רבי אבא חלפתא ורבי יוסי בן חלפתא.
צומת חלפתא - סיום כביש 806 ומפגשו עם כביש 85 ומעברו בית הכנסת העתיק של כפר חנניה.
ק"משםסוגמיקוםדרכים מצטלבותכביש 806 מדרום לצפון0מחלף עילבון עילבון כביש 65, כניסה דרומית לעילבון4.4צומת דיר חנא מאגר צלמון כביש 8057.7צומת ללא שםמע'ארכניסה למושב טפחות8.2צומת מע'אר כביש 80710.2צומת ללא שם כניסה למושב חזון10.8ענברכניסה לענבר12.5כפר חנניהכניסה לכפר חנניה13צומת חלפתא כביש 85
כביש 789 הוא כביש רוחב אזורי בדרום-מערב רמת הגולן.
הכביש מתחיל בצומת כורסי ליד הכנרת ומסתיים בצומת אפיק.
אורכו של הכביש הוא 14.3 ק"מ.
הכביש הוקם ככביש אזורי חדש בדרום רמת הגולן, במטרה ליצור דרך חלופית לרמה בנוסף לכביש 98, בין צומת כורסי למנחת פיק.
ק"משםסוגמיקוםדרכים מצטלבות כביש 789 ממערב למזרח 0 צומת כורסי גן לאומי כורסי , כניסה לגן לאומי כורסי 10.7 צומת ללא שם בני יהודה רחובות היישוב, גישה לגבעת יואב 11 כביש 7899 12.3 נאות גולן כניסה למושב נאות גולן 13.9 אפיק כניסה לקיבוץ אפיק 14.3 צומת אפיק
כביש 722 הוא כביש אורך אזורי המתחיל במחלף יקנעם שבכניסה הדרומית לעיר יקנעם עילית, יורד בתוואי נחל יקנעם לעמק יזרעאל, ממשיך בו ומסתיים בצומת השומרים שליד קריית טבעון.
אורכו של הכביש הוא 7.5 ק"מ.
כביש 722 היווה עורק תחבורה מרכזי, שקישר בין אזור המרכז לבין צפון-מזרח ישראל.
בשל כך, נרשמו בכביש בעומסי תנועה כבדים, במיוחד בסופי השבוע.
בין השנים 2012 ל-2014, כחלק מהקמת מסילת העמק, בוצעו עבודות להקמת הפרדה מפלסית בין המסילה לכביש.
העבודות כללו הקמת גשר מעל המסילה ומעל נחל קישון והפיכת הצומת המרומזר, המהווה מפגש של כביש 722 עם דרכי הגישה לכפר יהושע ולקריית חרושת, למחלף.
במסגרת תוכנית נתיבי ישראל, נבנה הקטע הדרומי של כביש 77 בסמוך לתוואי של כביש 722. מטרת התוכנית היא לקשר את כביש 6 לצפון-מזרח הארץ באמצעות כביש 77 ("הזרוע המזרחית") ולהפוך אותו לעורק תחבורה מרכזי במקום כביש 722. ב-14 בנובמבר 2018 נפתחו לתנועה שני הקילומטרים הראשונים של קטע כביש זה.
החל מאותו יום, שבו נפתחו לתנועה גם קטעים 3 ו-7 של כביש 6 (מחלף אליקים-מחלף העמקים), קטע הכביש ממחלף יקנעם ועד צומת התשבי מסומן גם הוא ככביש 722 במקום כביש 70.
כביש 8967, הידוע ככביש הצפון הישן, הוא כביש רוחב מקומי במזרח הגליל העליון, העובר בצמוד לגבול ישראל-לבנון.
אורכו של הכביש הוא כ־19 ק"מ.
הכביש היה בעבר חלק מכביש הצפון, אולם בעקבות הסכנה הביטחונית הנובעת מקרבתו לגבול, נבנה קטע כביש מדרום לתוואי הישן.
בשנת 1970 בסמוך לקיבוץ ברעם, התרחש על הכביש הפיגוע באוטובוס ילדי אביבים.
כוחות צה"ל לעיתים מגבילים תנועת כלי רכב בכביש ואף סוגרים אותו לפרקים בעקבות המצב הביטחוני בגבול.
כביש 8967 המתחיל מכביש 899 בגן לאומי ברעם, עובר בסמוך לקברי צדיקים, קבר מר זוטרא, קבר נחמן קטופא, ציון המיוחס לעובדיה הנביא, וכן עובר בסמוך לאנדרטה לזכר אל"ם יצחק רחימוב.
ק"משםסוג מפגשמיקוםדרכים מצטלבותכביש 8967 ממערב למזרח0צומת ללא שםיער ברעם0.2גן לאומי ברעםכניסה לגן לאומי ברעם1.8דוב"בכניסה למושב דוב"ב3.5ברעםכניסה לקיבוץ ברעם6.5יראוןכניסה לקיבוץ יראון10אביביםכניסה למושב אביבים11.112.6מלכיה15כניסה מערבית למלכיה15.618.6
כביש 864, המכונה גם "כביש ראמה-פקיעין", הוא כביש אורך אזורי בגליל העליון המקשר בין צומת ראמה בכביש 85 לבין צומת חוסן והעיר מעלות תרשיחא בכביש 89. אורכו של הכביש הוא 13.8 ק"מ.
תוואי הכביש, במיוחד חלקו הדרומי העולה מבקעת בית הכרם למרומי הגליל העליון, הררי ומפותל.
ב-5 הקילומטרים הראשונים שלו, הכביש עולה 400 מטרים בגובה.
הכביש מפותל וצר ברובו, ועובר דרך מספר כפרים דרוזים.
הכביש נחשב בישראל כבעל ערך נופי ניכר ולפיכך לעיתים רבות מופיע בין רשימות הכבישים היפים המומלצים בישראל אם כי יש שהגדירו אותו ככביש הקשה לנהיגה.
הכביש הוא אחד מארבעת הכבישים התוחמים את שמורת הר מירון.
בחלק גדול מתוואי הכביש הוא עבור בסמוך לנחל פקיעין.
מבין האתרים המצויים בתוואי הכביש ובסמוך לו נמנים:
המועצה המקומית ערבית ראמה - בתקופת המקרא היה במקום היישוב רמה וגם במאה ה-3 התקיים בו יישוב יהודי.
בתקופת השלטון הצלבני היא הייתה עיר חשובה.
היישוב הנוכחי ראמה, הוקם, לפי המסורת המקומית, במאה ה-17 והיה בין הכפרים הגדולים ביותר בגליל בתקופה העות'מאנית.
מצפה הוד - על שם האלוף מוטי הוד, ממנו נשקפת תצפית יפה אל בקעת בית כרם, הגליל התחתון, הכנרת והגולן.
כביש הגישה (8643) ליישוב הדרוזי והמועצה המקומית בית ג'ן
כביש הגישה (8641) ליישוב חרשים הנחשב למקום המיושב הגשום ביותר בישראל.
המועצה המקומית פקיעין - יישוב עתיק אשר לו ממצאים מתקופות היסטוריות רבות ובו אתרים היסטוריים ואתרים דתיים בהם מערת רשב"י.
ציון קבר האמורא אבא אושעיא איש טריא
מפגש הכביש עם כביש 85 ומעברם מורדות העיר מעלות תרשיחא ואגם מונפורט אגם מלאכותי בפארק מעלות.
על פי נתוני עמותת אור ירוק המבוססים על נתוני הלשכה המרכזית לסטטיסטיקה, משנת 2003 ועד חודש מרץ 2017 התרחשו 217 תאונות דרכים בכביש זה, בהן נפגעו 675 בני אדם, מתוכם שישה נהרגו ועוד 32 נפצעו באורח קשה.
בדו"ח צוין כי מדי יום נוסעים בכביש זה כ-14 אלף כלי רכב נכון למועד הדו"ח.
נכון לאותן שנים מצא הדו"ח שכביש זה מאופיין בעקומות חדות, עליות וירידות וומקדם החיכוך של הכביש נמוך וכתוצאה מכך, קיימת סכנת החלקה בפרט כשהכביש רטוב מה שיכול לגרום לאיבוד שליטה על הרכב.
בנוסף אין מעקה בטיחות סופג אנרגיה למקרה של סטיית רכב מהנתיב וכן אין שוליים בכביש.
אין שילוט אזהרה לקראת עקומות מסוכנות בכביש, אין תמרור המורה על הגבלת מהירות ואין תאורת לילה.
בשנים שלאחר מכן הושלמו מספר פרויקטים במספר מקטעים של הכביש בפרט באזור ראמה ופקיעין לשיפור מצב הכביש בהם התקנת תאורה, הסדרת צמתים, הקמת מפרדה רכה ועוד.
במרץ 2025 נסגר הכביש לתנועה לסירוגין בעקבות ביקור משלחת גדולה של אנשי דת דרוזים מסוריה בפקיעין ואתרים וישובים דרוזיים בסביבה.
ק"משםמיקוםדרכים מצטלבותכביש 864 מדרום לצפון0צומת ראמהראמה כביש 855צומת ללא שםבית ג'ןכניסה לבית ג'ן9.7כיכר ללא שםפקיעיןרחוב המוסך, פקיעין11צומת ללא שםפקיעין החדשהכביש 865512בוקייעה אל-ג'רביהכניסה לבוקייעה אל-ג'רביה13חוסןכניסה למושב חוסן13.8צומת חוסן כביש 89
כביש 8510 הוא כביש מקומי אורך, החוצה את העיר עכו לכל אורכה.
הכניסה הצפונית אליו היא מכביש 4 וכך גם בכניסה הדרומית אליו.
הכביש מתחיל בדרום בין עין המפרץ ואזור התעשייה עכו דרום, ומסתיים בצומת שבין היישובים שמרת ובוסתן הגליל.
הכביש יועד בתחילה להסב את תנועת הרכבים בציר חיפה-נהריה שעברו בכביש 4 הישן, דרך העיר עכו, אל מחוצה לה.
החלק הראשון של הכביש נפתח לתנועה כבר בנובמבר 1950 והתמזג עם כביש 4 הישן.
כבר אז התקיימה בניית בתים מואצת משני עבריו, בשל כך על אף שיועד לשמש ככביש עוקף וככביש מהיר, שונתה הגדרתו בתוכניות ל-כביש ראשי.
בשנת 1958 הסתיימה בניית חלקו האחרון.
בהמשך נסלל תוואי מזרחי יותר לכביש 4. עם זאת בלשון השגורה בציבור נטמע עם הזמן שמו של כביש 8510 כ-"כביש עוקף עכו".
הכביש חצה את נחל נעמן על גשר, סמוך לשפך הנחל לים התיכון.
בראשית העשור השני של המאה ה-21 נבנה גשר חדש החוצה מעל הנחל וכן מעל פסי הרכבת של מסילת החוף.
לאורך הכביש הוא משתלב עם כמה מרחובות העיר: רחוב דוד רמז – לכל אורכו – 1.6 ק"מ, ונתיב חטיבת גולני – כ-170 מטרים שם הכביש פוגש בשנית את מסילת הרכבת ועובר מתחתיה.
בשנת 1989 נבנה בחלק מהכביש קיר אקוסטי לצמצום מפגע רעש מהכביש.
בכך היה זה אחד הקירות האקוסטיים הראשונים שנבנו בכבישי ישראל.
בכביש זה גם נעשה לראשונה בישראל שימוש באספלט שקט.
בשנת 2022 החל להיבנות על תוואי הכביש, מסלול של המטרונית אשר יחבר בין צומת שומרת בצפון ועד לשכונת הדר בחיפה, דרך נקודות מרכזיות בעיר עכו ולפיכך מכונה גם בשם "מטרונית עכו".
בנוסף לתשתית זו מוקם לאורך כל התוואי גם שביל אופניים.
את חלקו הצפוני של הכביש מעטרים מאות עצים ותיקים משני צדיו בהם גם כשמונים עצי אקליפטוס בני כ-100 שנים.
כתוצאה מפרויקט המטרונית ישנה כוונה לכרות רבים מהם ובשל כך מתקיים מאבק ציבורי הכולל מאבק משפטי למניעת כריתתם בין היתר בגין חוק איסור כריתת עצים בישראל, ערכי מורשת וטבע ועוד.
בספטמבר 2021 קיבל פקיד היערות הארצי את עמדת המתנגדים, עם זאת הנושא טרם ירד מתוכניות הפעולה התשתיתיות של התוואי וכריתת חלק מהעצים עדיין עשויה להתבצע.
בהחלטת פקיד היערות הארצי נכתב בין היתר: .כמו כן הוא ציין שערכם הכספי של העצים הוא גבוה במיוחד.
לדוגמה אחד מהעצים המיועדים לכריתה, קוטר הגזע שלו הוא 2.65 מטרים וערכו נאמד ב-477 אלף שקלים.
בסמוך לכביש נמצאים כמה מהאתרים הבאים:
שפך נחל נעמן אל הים התיכון.
מלון פנינת הים ההרוס (פוצץ באופן מבוקר בשנת 2016)
תחנת כיבוי האש האזורית זבולון
כביש 7213 הוא כביש אורך מקומי, שמקשר את שכונות קריית טבעון "אלרואי" ו"קריית עמל", לכביש 75 שנסלל בשנת 2009.
כיוונו הכללי של הכביש זה הוא מצפון לדרום, על אף שמספר הכביש הוא אי-זוגי, שניתן בדרך כלל לכביש שכיוונו הכללי הוא ממזרח למערב.
הכביש משתלב עם דרך קריית עמל למשך 1.2 ק"מ - כחצי מאורך הדרך כולה.
לאחר מכן, הוא מתפצל לשלוחה שלו שמגיעה לאחר 300 מטרים לכיכר שמקשרת אותו עם רחוב אליהו התשבי ועם רחוב ללא שם - סיומו של הכביש.
הכביש עובר בסמוך לאתרים הבאים:
אורנים - המכללה האקדמית לחינוך והוראה
כביש 7111 הוא כביש רוחב מקומי שמקשר את כביש 4 לכפר האמנים עין הוד, למושב ניר עציון, לכפר הנוער ימין אורד, ובהמשך, לאחר יציאה מהכביש, לעין חוד.
הכביש נסלל בשנת 1961 כדי לאפשר גישה לעין הוד, לניר עציון ולימין אורד.
עד אז דרך הגישה היחידה אליהם הייתה מכבישים פנימיים ביערות הכרמל.
שביל ישראל – שמתלכד עם הכביש למשך 100 מטרים.
הכביש עובר מדרום ליערות הכרמל.
כביש 754 - הוא כביש אורך אזורי בצפון ישראל המחבר את כביש 77 והגליל התחתון אל נצרת.
הכביש, בעיקר במקטע צומת בית רימון - צומת הכבישים 79/6400 עמוס מאוד ויוצר עומסי תנועה כבדים המשפעים על האזור ועל הכניסה ליישובים הסמוכים אליו.
על פי תוכניות אמור הכביש להיות מורחב לכביש דו נתיבי בקטע בין כפר כנא לצומת הכבישים 6400/79. בנוסף צפוי להיבנות כביש עוקף כפר כנא ממזרח שיקרא "כביש 6500".
ב-2017 פורסם מחקר של הטכניון עבור עמותת אור ירוק המבוסס על שנים 2014-2016, לפיו מופו 68 קטעי הכביש החד-מסלוליים המסוכנים ביותר בישראל.
בין הכבישים נמנה המקטע של כביש 754 מהכניסה למשהד ועד צומת בית רימון.
בעקבות כך ביצעה חברת נתיבי ישראל בשנת 2021 במקטע כביש חוצה כפר כנא הסבה לחתך דו-נתיבי ודו-מסלולי, ובוצעו הסדרת צמתים מסוכנים, שדרוג מערכת התאורה וטיפול בתשתיות.
בנוסף הורחב מעגל התנועה הקיים בכניסה למועצה האזורית משהד ובוצעה הסדרת נתיב נסיעה נוסף לכיוון דרום.
קילומטריםשםמיקוםדרכים מצטלבות כביש 754 מצפון לדרום 0 מחלף בית רימון כפר כנא 3.9 צומת שביל ישראל- משהד צפון משהד רחוב שביל ישראל, כניסה למשהד 4.9 צומת רינה (בעבר צומת משהד) ריינה, נוף הגליל 8.4 צומת נצרת צפון נצרת, נוף הגליל 8.5 צומת רחוב הגליל/כביש 700 נצרת
כביש 762 הוא כביש אורך אזורי בדרום-מערב הגליל התחתון.
הכביש מתחיל בבסמת טבעון ומסתיים בצומת חסידים במפגש עם כביש 70, ליד כפר חסידים.
אורכו של הכביש הוא 6.6 קילומטרים.
בעתיד הכביש יתחבר לכביש 6 באמצעות מחלף רכסים ובכך צפויה להשתפר משמעותית הגישה הישירה ליישובים קריית אתא, רכסים ואבטין.
מבין האתרים שעל התוואי נמנים:
צומת חסידים וחיבור לכביש 70.
תל רגב - היישוב בתל היה חלק ממערך יישובים שהתקיים בתקופה הברונזה המאוחרת.
בתל נמצאו ממצאים ארכאולוגיים מתקופת הברונזה התיכונה II ב.
תקופת הברונזה המאוחרת, תקופת ברזל א - בה נמצאו שרידי עיר מבוצרת, וכן ממצאים מהתקופה הביזנטית והתקופה העות'מאנית.
רוב החוקרים מזהים את תל רגב עם העיר חֶלְקַת המופיעה בספר יהושע.
מחלף רכסים - חיבור לכביש 6.
שביל ישראל חוצה את הכביש.
יערות אלונים - יער קק"ל.
שכונת רמת טבעון בצפונה של קריית טבעון.
בין השנים 1952-1966 שכנה במקום מעברת טבעון.
חרבת קושט - בו נתגלו שרידי עיירה יהודית מהתקופה הפרסית ועד לתקופה הממלוכית.
ב-2023 אישרה המועצה הארצית לתכנון ובניה את התוכנית להקמת מחלף רכסים בכביש 6. המחלף החדש יוקם בין המחלפים גבעות אלונים והעמקים ובין מנהרת רכסים למנהרת אבטין, מעל כביש 762. צפויות להיבנות שתי רמפות שיחברו בין כביש 6 לכביש 762 לכיוון דרום.
במסגרת הפרויקט יורחב כביש 762 לכביש דו מסלולי, דו נתיבי, באורך של כ-2 ק"מ, עד צומת זבולון בכביש 70.
חלק מתוואי הכביש המתחבר אל כביש 70 יבוטל ויוסת צפונה בתוואי חדש.
אומדן התקציב הוא כ-300 מיליון ש"ח.
ק"משםמיקוםדרכים מצטלבותכביש 762 מדרום-מזרח לצפון-מערב0צומת ללא שםבסמת טבעוןכביש גישה לנופית0.8כביש גישה לקריית טבעון3.8 מחלף רכסים (בתכנון) רכסים, איבטין 5צומת ללא שםאבטיןכביש 76215.9רכסיםכביש גישה לרכסים6.1כפר חסידיםכביש גישה לכפר חסידים6.6צומת חסידים
כביש 768 הוא כביש אורך אזורי במזרח הגליל התחתון.
הוא נמתח לכל אורכו של רמת פוריה המגיע לרום של כ-200 מטרים מעל פני הים, ואשר בשיפוליו המערביים בהם נמצאים שרידי העיירות התלמודיות ציידתה וסרגונה.
הכביש הוא חלק מהתוואי הישן של כביש כפר תבור-פוריה הכולל שככל בעבר גם את כביש 767.
הכביש מתחיל בצומת אלומות במפגש עם כביש 767 והכניסה לאלומות ומסתיים בצומת פוריה במפגש עם כביש 77. אורכו של הכביש הוא 10.3 קילומטרים.
קטע ארוך משביל ישראל עובר במקביל אליו, ממזרח לו.
הכביש מתחיל מצומת פורייה במפגש עם כביש 77
ממזרח לו השכונות המערביות של העיר טבריה וממערב לו יער בקעת יבנאל
בפאתי העיר טבריה בסמיכות לכביש צפוי לקום אצטדיון עירוני טבריה שיהווה חלק מקריית ספורט טבריה בשטח של 270 דונם.
ישמש כמגרשה הביתי של קבוצת עירוני טבריה ויכלול אף היכל כדורסל ועוד.
תל מעון - שרידיו של היישוב בית מעון - עיירה יהודית גדולה, אשר שכנה בסמוך לטבריה, ואשר התקיימה לאורך תקופת בית שני, המשנה והתלמוד, ועד התקופה העות'מאנית.
הר מנורים (בגובה 242 מ' מעל פני הים) ויער שווייץ בו מספר מעיינות.
מרכז רפואי צפון – פוריה
היישוב הקהילתי פוריה - נווה עובד
היישוב פוריה - כפר עבודה
לאחר סיומו ומפגשו עם כביש 767 נמצא הקיבוץ אלומות.
כביש 768 נחשב לבעל סיכון גבוה, כלומר כביש שתנאי הנסיעה בו והסטטיסטיקות של תאונות עבר, מראות על אפשרות גבוהה יותר לתאונה.
במקרה זה בין היתר מאחר שבכביש נתיב אחד לכל כיוון ואין שוליים.
מצב זה אף גורם לסגירתו לעיתים לנסיעה למשך שעה ארוכה, מה שעלול לפגוע בהצלת חיים ומתן טיפול רפואי של המבקשים להגיע למרכז הרפואי פוריה.
בשנת 2025 פרסמו משרד התחבורה וחברת נתיבי ישראל, על שדרוג קטע דרך באורך של כ-6 ק"מ.
בו יתווסף נתיב מצפון לבית החולים פוריה ועד צומת פורייה, ובכך יהפוך מקטע זה לכביש דו-מסלולי.
במסגרת העבודות ישולבו מרכיבי בטיחות מתקדמים, בהם מפרדה רכה עם צבע משונן לאורכו של הכביש, ובקטע שבין צומת הכניסה לבית העלמין ועד כיכר הזורעים תוקם מפרדה קשיחה לשיפור הבטיחות ומניעת תאונות חזיתיות.
נכון ליולי 2025 הושלם שלב התכנון המפורט של הפרויקט בהמשך, צפויה להתבצע גם הסדרת הכיכר בכניסה הדרומית לבית החולים פוריה, לצד שדרוג והסדרת היציאה והכניסה ליישוב נווה עובד.
כביש 866 הוא כביש אורך אזורי בגליל העליון המקשר בין צומת חנניה בכביש 85 לבין צומת מירון בכביש 89. אורכו של הכביש הוא 11.4 ק"מ.
הכביש מהווה את ציר התנועה הראשי אל קבר רבי שמעון בר יוחאי.
הכביש נסלל בראשית שנות ה־30 כדי לחבר את כביש 85 לכביש 89 ובכך ליצור את כביש עכו-צפת.
בצפת התחבר כביש 89 לכביש ראש פינה - צפת שנסלל כבר במהלך מלחמת העולם הראשונה, והסתיים בצומת עם כביש 90 בראש פינה.
סלילת קטע זה סייעה לקישור בין צפת לחיפה, בעקבות קיצור מסלול הנסיעה שעבר קודם לכן דרך טבריה, או בשיירות גמלים בנתיב צר.
בראשית שנות ה־50 אירעו בכביש שני פיגועי ירי בקטע הכביש הסמוך למירון, בהם נהרגו 3 אנשים ונפצעו נוספים.
בשנות ה־50 הוקמו בצד הכביש היישובים פרוד, שפר ואמירים.
ק"משםסוגמיקוםדרכים מצטלבותכביש 866 מדרום לצפון0צומת חנניה (צומת שבע) כפר חנניה כביש 851.9צומת ללא שםעין אל-אסדכניסה לעין אל-אסד2.5פרודכניסה לפרוד4.3אמיריםכניסה לאמירים4.4שפרכניסה לשפר ולחמדת ימים7כפר שמאיכניסה לכפר שמאי11 מירוןכניסה למושב מירון11.4צומת מירון כביש 89
כביש 804 הוא כביש אורך אזורי בגליל התחתון, המתחיל בצומת עם כביש 805 בתוך העיר עראבה בגבולה הצפוני.
ומסתיים בצומת ראמה ביישוב ראמה עם כביש 85. אורכו של הכביש הוא 13.1 ק"מ.
כיוונו הכללי של הכביש הוא צפונה, ומוביל מהגליל התחתון לגליל העליון.
תוכנית מפורטת של הכביש הופקדה בשנת 1979.
בשנת 2014 הוחל בעבודות להגבהת הכביש בנקודת מפגשו עם נחל חילזון, כדי למנוע את חסימת הכביש בין עראבה ללוטם בעת הצפות של נחל חילזון.
בשנת 2019 הוחל בעבודות להקמת שני מעגלי תנועה על הכביש בכניסות לסלאמה וכן הקמת תאורה בין שני מעגלי התנועה.
תחילת הכביש בעיר עראבה, עולה צפונה.
פונה לצפון מזרח לכיוון היישוב לוטם.
חוצה את ערוץ נחל כמון.
בהמשך ליד היישוב סלאמה הכביש עובר ליד האנדרטה לזכר החללים , ו שנהרגו בשנת 200 בהר דב וגופותיהם נחטפו על ידי החזבאללה והוחזרו לישראל בשנת 2004. בהמשך מגיעים לשביל הטחנות שתחילתו ליד כביש 804, בין צומת רמה וסלאמה.
הכביש עולה צפונה בערוץ נחל צלמון, בצמוד לגן לאומי נחל צלמון, וליד עין צלמון.
בהמשך קרוב לצומת עם כביש 85 חוצה את נחל שזור ועובר ליד הקניון הנעלם שהוא שריד לנחל צלמון הכולל תצורת סלע ייחודית.
ק"משםמיקוםדרכים מצטלבותכביש 804 מדרום לצפון0צומת ללא שםעראבה2.5צומת חילזון כביש 8054.8צומת ללא שםמעלה צביהכניסה למעלה צביה4.9לוטםכניסה ללוטם8.2סלאמהכניסה לסלאמה13.1צומת ראמהראמה כביש 85
כביש 780 הוא כביש אורך אזורי בעמק זבולון המקשר בין צומת זבולון במפגש עם כביש 70 לבין קריית אתא במפגש עם כביש 781. אורכו של הכביש הוא 5 ק"מ.
משמש גם כרחוב העצמאות, הרחוב הראשי בעיר קריית אתא והכניסה אליה.
כמו כן הכביש מקשר בין קריית אתא לבין יישובי גוש זבולון: רמת יוחנן, אושה, וכפר המכבי באמצעות כביש 7703.
הכביש קיים כבר מתקופת המנדט הבריטי.
חלקו הדרומי מתחיל מכביש 70 ונחל ציפורי וממשיך צפונה לכיוון קריית אתא.
עם תחילתו עובר ליד האתר הארכאולוגי תֵּל פָּר, תל קטן בעל צורה סגלגלה המתנשא בתוך שדה לגובה תשעה מטרים מעל פני סביבתו, ולגובה 22 מטר מעל פני הים.
מזוהה על ידי החוקרים עם העיר המקראית בֶּטֶן, הנזכרת בספר יהושע.
נמצאו בו שרידים משבע שכבות ארכאולוגיות: מתקופת הברונזה התיכונה II א' ו-ב', מתקופת הברונזה המאוחרת II א' ו-ב', מתקופת הברזל ב' ו-ג' ומהתקופה הפרסית כאשר בכל אחת מהן נמצאו שרידי עיר מבוצרת.
כמו כן נמצאו במקום שרידי חווה מהתקופה הביזנטית.
בחלקו הראשון עובר הכביש בין שדות חקלאיים.
בהם גם שדות של חמניות הפורחות לקראת הקיץ.
לאחר שעובר את המפגש עם כביש 7703 היוצא ממנו מזרחה ואת בית העלמין הישן של קריית אתא ממזרחו, נכנס אל החלק האורבני של העיר.
עובר בין השכונה הוותיקה קריית בנימין שהוקמה בשנות ה-30 של המאה ה-20, לשכונת בית וגן שהוקמה בשנות ה-90. בעבר נחשבה קריית בנימין ליישוב נפרד עד לאיחודה עם קריית אתא ב-1965.
לאחר מכן עובר בשכונת אברמסקי השכונה הראשונה של קריית אתא.
לאחר שכונת אברמסקי מתחלף הכביש לכביש מספר 781 המכונה גם בשם רחוב יצחק רבין.
בראשית שנות החמישים של המאה ה-20 היו בסמיכות לתחילתו וסופו של הכביש מספר מעברות.
במסגרת התוכנית להקמת מחלף רכסים-קריית אתא, קיים תכנון לשדרוג כביש 780 לכביש לדו-מסלולי ודו-נתיבי באורך של כ-3.5 ק"מ מפאתי דרום קריית אתא למחלף זבולון בעלות של כ-150 מיליון שקל.
השטחים בחלקו הדרומי של הכביש מיועדים לשמש לפיתוח אורבני עתידי של קריית אתא במסגרת תוכנית מתאר מקומית כוללנית – קריית אתא
חלקו הצפוני הוא רחוב עצמאות אשר שימש מראשיתה של קריית אתא כרחובו הראשי של היישוב לפחות מאז הוקמה העיירה מחדש לאחר מאורעות תרפ"ט.
בשל מרכזיותו וראשוניותו של הרחוב שימש לעיתים רבות עבור צעדות של בני העיירה באירועים בתאריכים קבועים.
כבר משנות השלושים התאפיין הרחוב בעצי אקליפטוס בצידיו, גם כיום ניתן למצוא בכמה מהחלקים הלא אורבניים של הכביש עצי אקליפטוס שנותרו.
ברחוב העצמאות 37 היה בית החרושת צבע לייצור צבעים שהוקם בשנת 1934 והתקיים עד שנות ה-70 אז התאפיין המקום במפגע סביבתי של ריחות רעים בשל המפעל.
ב-2011 נחנך במקום קניון מקבוצת קניוני עזריאלי עם שטח של כ 10,000 מ"ר.
ממולו בצידו השני של הכביש הוקם בניין משרדים גדול של החברה.
בשנת 2021 נרכש הקניון על ידי קבוצת כפיר ושמו שונה לקניון כפיר ב-2024 נרכש בשלישית.
ק"משםסוגמיקוםדרכים מצטלבותכביש 780 מדרום לצפון0צומת זבולון רכסים כביש 703צומת ללא שםקריית אתאכביש 77035 כביש 781
כביש 781 הוא כביש רוחב אזורי בקריות ובגליל התחתון המקשר בין צומת קריית חיים במפגש עם כביש 4 לבין צומת מורשת במפגש עם כביש 784. אורכו של הכביש הוא 16.5 ק"מ.
בחלק מהכביש באזור הקריות עובר קו 2 של המטרונית.
ק"משםסוג מפגשמיקוםדרכים מצטלבותכביש 781 ממערב למזרח0צומת קריית חייםקריית חיים1.5מחלף אתא צפון קריית אתא2.5צומת ללא שם6מחלף גלעם 7.5צומת אבלייםשפרעם 8.2 מחלף אבליים (בתכנון) שפרעם 10.5צומת ללא שםאעבליןכניסה לאעבלין14.5מצפה אבי"בכניסה למצפה אבי"ב16.5צומת מורשתמורשת
כביש 859, הידוע ככביש עוקף נהריה, הוא כביש רוחב בישראל, באזור נהריה, הוא מקשר בין כביש 4 לכביש 70. במסלולו חולף הכביש ליד היישובים מזרעה, רגבה ונס עמים.
הכביש נפתח לתנועה ב-14 בספטמבר 2021.
הוא מחבר בין כביש 4 במערב, באזור היישובים רגבה ומזרעה, ועד צומת עמקה בכביש 70 במזרח.
אורכו של הכביש הוא כ-5.5 ק"מ ונסללו בו 4 נתיבים.
תקציב הפרויקט היה 445 מיליון שקל.
במסגרת הפרויקט שוקם והורחב במעט חלק מכביש 70 שבאזור הצומת שמחבר בין הכבישים, לשני נתיבים באורך של כ-1.5 ק"מ.
במהלך הקמת הכבישים הוסדרו מספר צמתים בכניסה ליישובים סמוכים - מזרעה, רגבה, נס עמים ונתיב השיירה.
וגם הוקמו מעברים חקלאיים עיליים, דרכים חקלאיות ושביל אופניים לכל אורך הכביש.